Την Τρίτη, 27 Ιουνίου, σημειώθηκε μία επίθεση στο Ανώτατο Δικαστήριο της Βενεζουέλας στο Καράκας. Δεν σκοτώθηκε κανείς, ούτε σημειώθηκε ζημιά, ο δράστης (Οσκαρ Πέρεζ) εξαφανίστηκε, ενώ παράλληλα πολλά πρόσωπα της αντιπολίτευσης υποστήριζαν ότι η επίθεση ήταν σκηνοθετημένη, από την ίδια την κυβέρνηση! Αλλά πριν καλά καλά διασαφηνιστεί αν επρόκειτο για τρομοκρατική επίθεση ή τέχνασμα, πρώτος πρώτος ο ΣΥΡΙΖΑ -από τα ελάχιστα πλέον κόμματα που εξακολουθούν να υποστηρίζουν την αυταρχική κυβέρνηση της Βενεζουέλας- έσπευσε να επιβεβαιώσει τη στήριξή του στον Νικολάς Μαδούρο, και στη «νόμιμη κυβέρνησή του».

Με ανακοίνωση που εξέδωσε, στα Ισπανικά και Ελληνικά, στις 29 Ιουνίου, το τμήμα Διεθνών Σχέσεων και Εξωτερικής Πολιτικής του ΣΥΡΙΖΑ καταδίκασε την επίθεση και κάλεσε να γίνει σεβαστεί η δημοκρατία που κατακτήθηκε με τόσες θυσίες.

Η ανακοίνωση του ΣΥΡΙΖΑ αναρτήθηκε σε επίσημο λογαριασμό της κυβέρνησης της Βενεζουέλας με τίτλο: «Η Ελλάδα καταδικάζει την τρομοκρατική επίθεση που δέχθηκαν οι θεσμοί στη Βενεζουέλα».

Grecia condena ataque terrorista contra instituciones en Venezuela https://t.co/HG56vg4VvI pic.twitter.com/5jojgxjrTM — CancilleríaVenezuela (@vencancilleria) July 1, 2017

Η ανακοίνωση του ΣΥΡΙΖΑ

«Ο ΣΥΡΙΖΑ εκφράζει την έντονη ανησυχία του για τη νέα κλιμάκωση της βιαιότητας της αντιπολίτευσης στη Βενεζουέλα με κατάληψη ελικοπτέρου της αστυνομίας και εναέρια επίθεση με ρίψη χειροβομβίδων στο κτίριο του Ανωτάτου Δικαστηρίου της χώρας.

Οι προβοκάτσιες και οι διαρκώς αυξανόμενες βίαιες επιθέσεις πρέπει να σταματήσουν εδώ.

Ο ΣΥΡΙΖΑ υποστηρίζει την ειρηνική επίλυση των διαφορών της αντιπολίτευσης με τη νόμιμη κυβέρνηση Μαδούρο με δημοκρατικό διάλογο και προσήλωση στις διεθνείς διαμεσολαβητικές πρωτοβουλίες που έχουν αναληφθεί.

Η δημοκρατία στη Βενεζουέλα, που κατακτήθηκε με τόσες θυσίες από το λαό της χώρας αυτής, πρέπει να γίνει σεβαστή και να προστατευτεί από όλες τις πλευρές εντός της χώρας και διεθνώς».

Εικόνες από τις πρόσφατες αντικυβερνητικές διαδηλώσεις και τα επεισόδια μεταξύ διαδηλωτών και δυνάμεων καταστολής στη Βενεζουέλα: